Babelscape/SREDFM huggingface dataset:
Νήσος Καρολίνα

Η Νήσος Καρολίνα ή Ατόλλη Καρολίνα, επίσης γνωστή και ως Νήσος Χιλιετίας (Millennium Island), είναι η ανατολικότερη από τις ακατοίκητες κοραλλιογενείς ατόλλες που απαρτίζουν τα νότια Νησιά Γραμμής Ισημερινού στον κεντρικό Ειρηνικό Ωκεανό.

Οι Ευρωπαίοι πρωτοείδαν το νησί το 1606, το Ηνωμένο Βασίλειο το διεκδίκησε το 1868 και είναι τμήμα του Κιριμπάτι από την ανεξαρτησία της χώρας το 1979. Παρόλα αυτά η Νήσος Καρολίνα έχει παραμείνει σχετικά ανέγγιχτη και θεωρείται ένα από τα πιο αδιάφθορα από τον πολιτισμό τροπικά νησιά στον κόσμο, παρά την εξόρυξη γκουανό, την συλλογή κόπρας (σάρκας καρύδας) και την ανθρώπινη εποίκηση τον 19ο και 20ό αιώνα. Είναι τόπος διαβίωσης ενός από τους μεγαλύτερους πληθυσμούς του καβουριού καρύδας στον κόσμο και αποτελεί σημαντικό τόπο αναπαραγωγής για θαλάσσια πτηνά, και ειδικά τη Σταχτιά Στέρνα. 

Η ατόλλη είναι περισσότερο γνωστή για τον ρόλο της στους εορτασμούς για την άφιξη του έτους 2000 – μια επανοργάνωση της Γραμμής Αλλαγής Ημερομηνίας έκανε την Νήσο Καρολίνα ένα από τα πρώτα σημεία ξηράς στην Γη (εκτός Ανταρκτικής) που είδαν την 1η Ιανουαρίου 2000.
Λαομέδων

Στην ελληνική μυθολογία ο Λαομέδοντας ή Λαομέδων ήταν ένας από τους βασιλιάδες της Τροίας, γιος του Ίλου και της Ευρυδίκης.
Ούγος Α΄ της Κύπρου

Ο Ούγος Α΄ της Κύπρου ("Hugues Ier de Lusignan", 1193 - 10 Ιανουαρίου 1218) Βασιλιάς της Κύπρου (1205 - 1218) ήταν μικρότερος γιος και διάδοχος του Αμωρί Β΄ της Ιερουσαλήμ και της πρώτης συζύγου του Εσίβας των Ιμπελέν, κόρης του Βαλδουίνου κυρίου της Ράμλα.
Μενοικέας

Στην ελληνική μυθολογία το όνομα Μενοικέας ή Μενοικεύς έφεραν δύο πρόσωπα του Θηβαϊκού Κύκλου.

Ο αρχαιότερος Μενοικέας ήταν ο πατέρας του Κρέοντα και μνημονεύεται, όπως και ο γιος του, στην τραγωδία "«Αντιγόνη»" του Σοφοκλή. Ως πατέρας αυτού του Μενοικέως αναφέρεται ο Όκλασος και ως παππούς του ο Πενθέας.

Ο νεότερος Μενοικέας ήταν εγγονός του προηγούμενου και γιος του Κρέοντα. Ο ρόλος του στη μυθολογία ήταν σημαντικότερος από αυτόν του παππού του, καθώς θυσιάσθηκε με τη θέλησή του στον θεό του πολέμου Άρη για να σώσει τη Θήβα. Αυτό έγινε όταν πληροφορήθηκε σχετικό χρησμό του μάντη Τειρεσία κατά τη διάρκεια της εκστρατείας των «Επτά επί Θήβας». Μετά από αυτό, αλλά και μετά από τις καυχησιολογίες του Καπανέως, ο Δίας απεφάσισε την αποτυχία της εκστρατείας των «Επτά». Σύμφωνα με τον Παυσανία ο τάφος του Μενοικέως βρισκόταν κοντά στις Νηιστές Πύλες της Θήβας. Επάνω στο μνήμα του ήταν φυτεμένη μία ροδιά.


Κατηγορία:Πρόσωπα της ελληνικής μυθολογίας
Χρυσή Μπάλα

Η Χρυσή Μπάλα (γαλλικά:"Ballon d'Or") είναι μια ποδοσφαιρική διάκριση που ως το 2009 απονεμόταν κάθε χρόνο στον καλύτερο ποδοσφαιριστή της Ευρώπης. Αναφέρεται επίσης ως το βραβείο του «Καλύτερου Ευρωπαίου ποδοσφαιριστή της χρονιάς» (European Footballer of the Year award). Από το 2010 συγχωνεύτηκε με το βραβείο Παίκτης της Χρονιάς της ΦΙΦΑ, που αφορούσε τον καλύτερο ποδοσφαιριστή στον κόσμο. Το ενιαίο βραβείο ονομάζεται Χρυσή Μπάλα ΦΙΦΑ ("FIFA Ballon d'Or").
Ταμπουαεράν

Η Ταμπουαεράν, επίσης γνωστή και ως Νήσος Φάννινγκ ή Ατόλλη Φάννινγκ (και το Κιριμπάσιο και το Αγγλικό όνομα είναι αναγνωρισμένα) είναι ένα από τα Νησιά Γραμμής Ισημερινού στον κεντρικό Ειρηνικό Ωκεανό, και αποτελεί τμήμα του Κιριμπάτι. Είναι μία ατόλλη που βρίσκεται στις γεωγραφικές συντεταγμένες 3°51′36″Β, 159°21′52″Δ. Το μέγιστο ύψος του είναι περίπου 3 μέτρα πάνω από την άμπωτη της παλίρροιας. 

Ο πληθυσμός της Ταμπουαεράν είναι περίπου 2.500 άτομα, κυρίως Γκιλμπερτιανοί (Κιριμπάσιοι) έποικοι που ήρθαν από το Κιριμπάτι από την Εταιρεία Φυτειών Νήσου Φάννινγκ, για να εργαστούν την βιομηχανία κόπρας (κόπρα είναι η σάρκα της καρύδας). Η πρωτεύουσα Ναπάρι (Παελάου) βρίσκεται στα βορειοδυτικά. Η πρώην πρωτεύουσα είναι η Νάπια (Λιμάνι) στην δυτική πλευρά, νότια ενός περάσματος προς τη λιμνοθάλασσα. Άλλα χωριά είναι το Τερεϊτάκι στα βορειοδυτικά, Αοντένα, μια περιοχή επανεγκατάστασης μόλις νότια της Νάπια, και το Μανούκου, μια περιοχή επανεγκατάστασης στα νότια.

Τα χωριά με τον πληθυσμό τους από την απογραφή του 2005 είναι:
# Ναπάρι (Ναμπάρι, Αγγλικό Λιμάνι), 194
# Τερεϊτάκι, 438
# Μπετάνια, 260
# Παελάου (Νάπια), 250
# Αοντενάα (Αοντένα), 177
# Τενενέμπο, 461
# Τερεϊταννάνο (Τερεϊτάκι), 249
# Αραμαρί, 358
# Μουανούκου (Μανούκου), 152

Συνολικά η Ταμπουαεράν είχε πληθυσμό 2.539 στην απογραφή του 2005.

Ψάρια υφάλου και όστρακα, καρύδες, χοίροι, κότες και φύκια που μεγαλώνουν στην λιμνοθάλασσα είναι τοπικά φαγητά, που συνεισφέρουν στην βασική δίαιτα με εισαγόμενο ρύζι και κονσερβαρισμένο κρέας. 

Οι κύριες εξαγωγές του νησιού συγκαταλέγονται η κόπρα και τα χειροτεχνήματα. Ένα προμηθευτικό πλοίο από την Αυστραλία έρχεται 2 με 3 φορές το έτος. Στην Ταμπουαεράν πιάνει λιμάνι εβδομαδιαίως το "Νορβηγικός Άνεμος" (Νορβηγικές Γραμμές Κρουαζιέρας) με βάση το λιμάνι της Χονολουλού. Είναι πιο οικονομικό για την εταιρεία να επισκέπτεται μια ξένη χώρα από το να πληρώνει δασμούς στο λιμάνι ως συνέπεια της Πράξης Επιβατηγών Υπηρεσιών των Η.Π.Α.
Bell 412

Το Bell 412 είναι ελικόπτερο γενικής χρήσης κατασκευασμένο από την Bell Helicopter Textron. Αποτελεί εξέλιξη του Bell 212, με κύρια διαφορά την χρήση του τετράφυλλου κύριου στροφείου.
Νίκος Καλλίτσης

right|200px|thumb|Το εξώφυλλο της δημιουργίας του Νίκου Καλλίτση "Ηλιοβασίλεμα"
Ο Νίκος Καλλίτσης (1946) είναι Έλληνας πιανίστας και συνθέτης.

Γεννήθηκε στην Αθήνα. Σπούδασε οικονομικά στην Α.Σ.Ο.Ε.Ε. και πιάνο και ανώτερα θεωρητικά στο Εθνικό Ωδείο.
Στις δισκογραφικές δουλειές του περιλαμβάνονται συνεργασίες με το Γιάννη Πουλόπουλο και την Αφροδίτη Μάνου, ενώ μελοποίησε ποιήματα του Γιάννη Ρίτσου, του Νικηφόρου Βρεττάκου, του Γιώργου Σεφέρη, του Άγγελου Σικελιανού, της Κατερίνας Γώγου, του Γιάννη Κοντού κ.α. Στο ενεργητικό του καταγράφονται συνθέσεις για τον κινηματογράφο και το θέατρο όπως οι ταινίες ""Η αγάπη μας" (1968) με τους Δημήτρη Παπαμιχαήλ, Αλίκη Βουγιουκλάκη και Φώτη Μεταξόπουλο και "Ο Στρατής παραστράτησε" (1969), με τους Ντίνο Ηλιόπουλο, Νίκο Ρίζο, Άννα Φόνσου κ.α. Πρόσφατη δημιουργία του είναι το "Ηλιοβασίλεμα"", με δέκα μελωδικά, ορχηστρικά κομμάτια (2007).
Αλέξης Γκόλφης

Ο Αλέξης Γκόλφης (9 Μαρτίου 1948 – 5 Αυγούστου 2007) ήταν Έλληνας ηθοποιός, που έγινε γνωστός στο ευρύ τηλεοπτικό κοινό από το ρόλο του Μανωλιού στη σειρά "Ο Χριστός ξανασταυρώνεται", στα μέσα της δεκαετίας του 1970.
Σημαία της Ουκρανίας

thumb|Λόγος σημαίας 2:3

Η σημαία της Ουκρανίας στα ουκρανικά: Державний Прапор України, "Ντερζάβνι πράπορ Ουκραγίνι" δηλ. "Κρατική Σημαία της Ουκρανίας") καθιερώθηκε για πρώτη φορά το 1918, από τη βραχύβια Δημοκρατία του Ουκρανικού Λαού.

Την περίοδο εκείνη χρησιμοποιούνταν ευρέως η γαλαζοκίτρινη σημαία , που είχε όμως πάνω το κίτρινο χρώμα αρχικά και σύντομα αναστράφηκαν τα χρώματα. Επιπλέον, η νέα σημαία είχε ένα σημερινό εθνόσημο (Τρυζούμπ) στην άνω αριστερή γωνία της. Τα σύμβολα παρέμειναν αμετάβλητα από την επόμενη κυβέρνηση του Πάβλο Σκοροπάντσκι και έπειτα από το Διευθυντήριο.

Την περίοδο της σοβιετικής κυριαρχίας, οι Μπολσεβίκοι χρησιμοποιούσαν κόκκινες και στη συνέχεια κυανέρυθρες σημαίες. Η μπλε και κίτρινη σημαία απαγορεύτηκε ως εθνικιστικό σύμβολο. Η επίσημη αποκατάστασή της έγινε το 1992 έπειτα από την ανακήρυξη της ανεξαρτησίας της χώρας.

Με το άρθρο 20 του Συντάγματος της χώρας ορίζεται ότι η κρατική σημαία της Ουκρανίας αποτελείται από δύο ισομεγέθεις οριζόντιες λωρίδες χρώματος μπλε και κίτρινου.
Ζητώ Αποδείξεις

Το Ζητώ Αποδείξεις (τίτλος πρωτότυπου: "The New Evidence That Demands A Verdict") είναι ένα βιβλίο Χριστιανικής απολογιτικής του Τζος ΜακΝτάουελ. Η βελτιωμένη αγγλική έκδοση κυκλοφόρησε το 1999, ενω στα ελληνικά κυκλοφόρησε το 2005 από τις Εκδόσεις "Ο Λόγος", και αριθμεί 736 σελίδες (ISBN 960-510-093-2).

Το βιβλίο αυτό έχει αποτελέσει ένα από τα δημοφιλέστερα βιβλία Χριστιανικής απολογιτικής, παγκοσμίως. Για τις διαπιστώσεις στις οποίες καταλλήγει χρησιμοποιεί διάφορες πηγές, όπως: την Αγία Γραφή, την αρχαιολογία, αρχαία γραμματεία, απόψεις διάφορων επιστημόνων, μελετητών, ερευνητών και άλλες.

Το "Ζητώ Αποδείξεις" εκτός των άλλων, ασχολείται και με τα εξής θέματα:

*Η μοναδικότητα, ο τρόπος απόκτησης, η ιστορική αξιοπιστία, η θεοπνευστία και η αρχαιολογία της Αγίας Γραφής
*Η ιστορικότητα, η Θεότητα και η σωματική ανάσταση του Ιησού Χριστού.
*Η υπεράσπιση των θαυμάτων.
*Η κατάρριψη συστημάτων όπως ο μεταμοντερνισμός, ο σκεπτικισμός, ο αγνωστικισμός, ο μυστικισμός.

Το βασικό μέρος του βιβλίου αρχίζει χαρακτηριστικά: "Προσοχή! Αυτό είναι ένα επικίνδυνο βιβλίο. Η πρόσληψη του περιεχομένου μπορεί να μεταβάλλει σοβαρά τις απόψεις σας."
Φορτηγό πλοίο

thumb|right|255px|Σύγχρονο φορτηγό πλοίο γενικού φορτίου (General cargo ship)
Φορτηγό πλοίο (αγγλ. "cargo ship") χαρακτηρίζεται οποιοδήποτε πλοίο που κύριος προορισμός του είναι η μεταφορά φορτίων. Τα φορτηγά πλοία ποικίλλουν σε τύπους και κλάσεις, με ανάλογη κάθε φορά χωρητικότητα. Γενικά έχουν σχεδιασθεί για να μεταφέρουν οποιοδήποτε είδος φορτίου. Μερικά εξ αυτών δύνανται να μεταφέρουν μέχρι 12 επιβάτες (όριο υπεράνω του οποίου το πλοίο χαρακτηρίζεται επιβατηγό). Τα φορτηγά ανάλογα του μεγέθους τους χαρακτηρίζονται σε ωκεάνια και εσωτερικών (χωρικών) υδάτων. Συνήθως διακρίνονται από τη μικρή έκταση των υπερκατασκευών τους, καθώς και από τους γερανούς που φέρουν. 

Στην αρχαιότητα τα φορτηγά πλοία ξεχώριζαν από το μεγάλο πλάτος τους σε σχέση με το μήκος τους προκειμένου να έχουν μεγαλύτερη χωρητικότητα. Αυτό το χαρακτηριστικό έφθασε μέχρι την εποχή της ατμοκίνησης των πλοίων. Στους παλαιότερους τύπους των φορτηγών ατμόπλοιων ("Flush decker") τα ανοίγματα πάνω από το μηχανοστάσιο και το λεβητοστάσιο περιελάμβαναν διαζώματα στα οποία υπήρχαν αναφωτίδες για τον φωτισμό των χώρων τους, καθώς επίσης και μεγάλοι ανεμοδόχοι για τον φυσικό αερισμό όχι μόνο του κύτους (αμπαριού), αλλά και όλων των εσωτερικών χώρων. Η πείρα όμως απέδειξε ότι αυτή η μορφή του σκάφους ήταν επικίνδυνη σε άσχημες καιρικές συνθήκες και έτσι άρχισαν να κατασκευάζονται υπερκατασκευές που εκτείνονταν από τη μια πλευρά του σκάφους στην άλλη.

[[Μακέτα]] φορτηγού πλοίου τύπου «τριών νησίδων» της δεκαετίας του 1950 
Συνεχής ανάπτυξη αυτών ήταν η προσθήκη προστέγου και επιστέγου προκειμένου τα πλοία αυτά να γίνουν περισσότερο «καλοτάξιδα». Έτσι δημιουργήθηκε ο τύπος πλοίου «τριών νησίδων» ("Three island type") από τις τρεις χωριστές υπερκατασκευές (πρόστεγο, γέφυρα, επίστεγο) που στον ορίζοντα ξεχώριζε σαν τρεις νησίδες. Συνέχεια αυτού του τύπου φορτηγών πλοίων δημιουργήθηκε ο τύπος του προστατευομένου καταστρώματος ("Shelter deck ship") όπου μια μακρά ενιαία στεγανή υπερκατασκευή προστάτευε το κατάστρωμα από πλώρη μέχρι πρύμνη, με δυνατότητα να φέρει πρόσθετο φορτίο στο χώρο αυτό. Βέβαια ο λόγος της δημιουργίας της ενιαίας αυτής υπερκατασκευής ήταν και οικονομικός αφού η χωρητικότητά του χώρου της εξαιρείται από τα λιμενικά τέλη όταν δεν φέρουν φορτίο σ' αυτό. 

Οι σύγχρονες όμως ανάγκες, και κυρίως λόγοι οικονομικοί, οδήγησαν στη ναυπήγηση εξειδικευμένων φορτηγών πλοίων, κυρίως για την εκμετάλλευσή τους ως δρομολογημένα πλοία, που για μακρό χρονικό διάστημα θα μεταφέρουν ομοειδές φορτίο. Έτσι διακρίνονται σε πλοία μεταφοράς χύδην φορτίου, ξηρού ή γενικού φορτίου, εμπορευματοκιβωτιοφόρα, φορτηγιδοφόρα, δεξαμενόπλοια, υγραεριοφόρα, πλοία ψυγεία, «αυτοκινητάδικα», κ.λπ.

Σημείωση: Φορτηγά πλοία υφίστανται κυρίως ως εμπορικά και λιγότερο ως πολεμικά πλοία. Επίσης συνδυασμός φορτηγού πλοίου και επιβατηγού είναι το λεγόμενο «φορτηγοποστάλι».

* Ιστορικά υπήρξαν τα φορτηγά πλοία τύπου Λίμπερτυ, των οποίων ακολούθησαν τα Αντιλίμπερτυ.
Γκράπα

thumb|right|200px|Ένα ποτήρι Γκράπα
Η γκράπα (ιταλ. grappa) είναι παραδοσιακό ιταλικό αλκοολούχο ποτό που παράγεται από την απευθείας απόσταξη στεμφύλων με προσθήκη νερού.
Έχετος

Στην Ελληνική Μυθολογία ο Έχετος ήταν Έλληνας ηγεμόνας διαβόητος για τη σκληρότητά του προς όλους ("«βροτών δηλήμων πάντων»"), με τη συνήθεια να κόβει τα αυτιά, τη μύτη ή και να ευνουχίζει εκείνους που ήθελε να τιμωρήσει, έτσι ώστε να μένουν αυτοί για πάντα «στιγματισμένοι». Στην "Οδύσσεια" του Ομήρου (σ 84-87) ο αρχηγός των μνηστήρων Αντίνοος, θέλοντας να απειλήσει τον ζητιάνο Ίρο, του λέει ότι θα τον στείλει στον Έχετο, ο οποίος βασίλευε στην απέναντι της Ιθάκης ηπειρωτική ακτή.

Εχετο
Αντάρης

Ο Αντάρης, γνωστός και διεθνώς ως Antares, είναι ο φωτεινότερος αστέρας (δηλαδή με το μικρότερο φαινόμενο μέγεθος) στον αστερισμό Σκορπιό, ο άλφα (α) Σκορπίου, και ένας από τους φωτεινότερους στο νότιο ημισφαίριο του ουρανού, ο 15ος ή 16ος σε φωτεινότητα απλανής ολόκληρης της ουράνιας σφαίρας.
Ευαγγελικός Χριστιανισμός

O Ευαγγελικός Χριστιανισμός είναι ένα παγκόσμιο διακονηματικό κίνημα μέσα στον προτεσταντικό Χριστιανισμό που διατηρεί την πεποίθηση ότι η ουσία του Ευαγγελίου αποτελείται από το δόγμα της σωτηρίας με χάρη μέσω της πίστης στην εξιλέωση του Ιησού Χριστού. Οι Ευαγγελικοί πιστεύουν στην κεντρική θέση της μετατροπής ή της "αναγεννημένης" εμπειρίας στην αποδοχή της σωτηρίας, στην εξουσία της Γραφής ως αποκαλύπτρια του Θεού στην ανθρωπότητα και στην εξάπλωση του Χριστιανικού μηνύματος.

Η προέλευσή του εντοπίζεται συνήθως στο 1738, με διάφορα θεολογικά ρεύματα που συντελούν στην ίδρυσή του, συμπεριλαμβανομένου του Αγγλικού Μεθοδισμού, της Μοραβικής Εκκλησίας και του Λουθηρανισμού. Κατά κύριο λόγο, ο Τζον Γουέσλεϋ και άλλοι πρώτοι Μεθοδιστές ήταν οι πρώτοι Ευαγγελικοί. Σήμερα, οι Ευαγγελικοί βρίσκονται σε πολλά Προτεσταντικά κλαδιά, καθώς και σε διάφορες ονομασίες που δεν ανήκουν στο συγκεκριμένο κλάδο. Μεταξύ των ηγετών και των μεγάλων μορφών του Ευαγγελικού Προτεσταντικού κινήματος ήταν ο Τζον Γουέσλεϋ, ο Τζωρτζ Γουάιτφιλντ, ο Τζόναθαν Έντουαρντς, ο Μπίλι Γκράχαμ, ο Μπιλ Μπράιτ, ο Άρολντ Τζον Οκένγκα, ο Τζον Σκωττ και ο Μάρτιν Λόιντ-Τζόουνς. Το κίνημα απέκτησε μεγάλη δυναμική τον 18ο και 19ο αιώνα με τις Μεγάλες Αφυπνίσεις στη Μεγάλη Βρετανία και τις Ηνωμένες Πολιτείες.

Οι Ηνωμένες Πολιτείες έχουν τη μεγαλύτερη συγκέντρωση Ευαγγελικών στον κόσμο. Στη Μεγάλη Βρετανία, οι Ευαγγελικοί εκπροσωπούνται κυρίως στην Μεθοδιστική Εκκλησία, τις Κοινότητες των Βαπτιστών και μεταξύ των Ευαγγελικών Αγγλικανών.

Ο Ευαγγελικός Χριστιανισμός, ένα μεγάλο μέρος του λαϊκού Προτεσταντισμού, είναι ένα από τα πιο δυναμικά θρησκευτικά κινήματα στον σύγχρονο κόσμο. Ενώ ο Ευαγγελικός Χριστιανισμός βρίσκεται σε άνοδο σε παγκόσμιο επίπεδο, οι αναπτυσσόμενες χώρες το έχουν αγκαλιάσει ιδιαίτερα.
BitTorrent

Το BitTorrent είναι ένα πρωτόκολλο μεταφοράς δεδομένων μέσω του διαδικτύου. Προσφέρει μια αξιόπιστη λύση για τη μεταφορά πολύ μεγάλων αρχείων, όπως για παράδειγμα τα αρχεία ήχου ή βίντεο, μετατρέποντας τον υπολογιστή κάθε χρήστη σε σημείο αναδιανομής.

Με βάση αυτό το πρωτόκολλο, ο διανομέας ή κάτοχος του αρχείου, αντί να το διανέμει σε κάθε αιτητή ξεχωριστά, το αποστέλλει σε έναν, ο οποίος με τη σειρά του το αναδιανέμει σε άλλους αιτητές. Οι αιτητές διαμοιράζονται μεταξύ τους κομμάτια του αρχείου, τα οποία είναι μικρότερα σε μέγεθος από το αρχικό αρχείο, μέχρις ότου όλοι τους να ολοκληρώσουν τη λήψη του. Με αυτήν την τεχνική, καθίσταται δυνατή η μεταφορά τεράστιου όγκου δεδομένων μέσω του διαδικτύου αξιοποιώντας την τεχνολογία Peer-to-peer (P2P) και χωρίς να είναι απαραίτητη η χρήση κεντρικών εξυπηρετητών (servers). Επιπλέον, από την στιγμή που κάθε αιτητής κατεβάζει κομμάτια αρχείων από πολλούς διαμοιραστές ταυτόχρονα, είναι δυνατόν να επιτευχθούν υψηλές ταχύτητες λήψης.

Το BitTorrent γράφτηκε από τον προγραμματιστή Μπραμ Κόχεν (Bram Cohen) στην γλώσσα προγραμματισμού Python και έγινε διαθέσιμο το 2001.
Ντόρις Λέσινγκ

Η Ντόρις Λέσινγκ (Doris Lessing - γεννήθηκε Ντόρις Μέι Τάυλερ στο Κερμανσάχ, Περσία στις 22 Οκτωβρίου, 1919 - 17 Νοεμβρίου 2013 στο Λονδίνο, Ηνωμένο Βασίλειο) ήταν Βρετανή συγγραφέας. Έλαβε το Βραβείο Νόμπελ Λογοτεχνίας 2007 και περιγράφηκε από τη Σουηδική Ακαδημία ως: «επική συγγραφέας της γυναικείας εμπειρίας, η οποία με σκεπτικισμό, πάθος και ιδεαλιστική δύναμη υπέβαλε έναν διχασμένο πολιτισμό σε εξονυχιστική έρευνα». Στην ηλικία των 87 ήταν από τους γηραιότερους συγγραφείς που έλαβαν το βραβείο. Ο αμέσως προηγούμενος ήταν ο Τέοντορ Mόμσεν, που έλαβε το βραβείο σε ηλικία 85 ετών το 1902.
Ερρίκος Α΄ της Κύπρου

Ο Ερρίκος Α΄ της Κύπρου ή Ερρίκος ο Παχύς ("Henri Ier de Chypre", 3 Μαρτίου 1217 - 18 Ιανουαρίου 1254) βασιλιάς της Κύπρου (1218 - 1254) από τον Οίκο των Λουζινιάν ήταν γιος του και διάδοχος του Ούγου Α΄ της Κύπρου και της Αλίκης της Καμπανίας.
Αντρανίκ Οζανιάν

Ο Αντρανίκ Οζανιάν ("Անդրանիկ Օզանյան", 25 Φεβρουαρίου 1865 - 31 Αυγούστου 1927) ήταν Αρμένιος στρατηγός, πολιτικός και μαχητής για τα δικαιώματα του ανθρώπου. Είναι αναγνωρισμένος ως εθνικός ήρωας από πολλούς. 

Γεννήθηκε στις 25 Φεβρουαρίου 1865 στην Σεμπινκαραχισάρ, οθωμανική Αρμενία. Έπειτα από το θάνατο της μητέρας του όταν εκείνος ήταν ενός έτους, βοήθησε τον πατέρα του σε ξυλουργείο. Μετά το θάνατο της συζύγου και του γιου του σε νεαρή ηλικία, έγινε μέλος απελευθερωτικών κινημάτων και συμμετείχε στα διάφορα πολιτικά κόμματα. 

Πήρε μέρος στους βαλκανικούς πολέμους 1912-1913, με το βουλγαρικό στρατό. Κατά τη διάρκεια του Πρώτου Παγκοσμίου πολέμου, συμμετείχε στην εκστρατεία στον Καύκασο και διορίστηκε στρατηγός των αρμενικών εθελοντικών μονάδων του ρωσικού στρατού. Το 1915 βοήθησε στη μάχη του Βαν.

Το 1919 αυτοεξορίστηκε στις ΗΠΑ. Πέθανε εκεί τιμημένος ως "Τζορτζ Ουάσιγκτον της Αρμενίας" από τους εκεί συμπατριώτες του, στις 31 Αυγούστου 1927, σε ηλικία 62 ετών.

Τα λείψανά του ετάφησαν στο κοιμητήριο του Περ Λασαίζ στο Παρίσι, το 1928 και δεν επέστρεψαν στην Αρμενία παρά μόνο το 2000, οπότε και ετάφη με στρατιωτικές τιμές στο κοιμητήριο του Γιεραμπλούρ.
Λιν Γκριρ

Ο Λιν Γκριρ ("Lynn Terence Greer Jr", 23 Οκτωβρίου 1979) είναι Αμερικανός πρώην καλαθοσφαιριστής, ο οποίος αγωνίστηκε και στην ομάδα του Ολυμπιακού την διετία 2007-2009. Ήταν ο πρώτος σκόρερ της Ευρωλίγκα το 2004.
Μενεσθέας

Στην ελληνική μυθολογία ο Μενεσθέας (Μενεσθεύς < "μένω" + "σθένος" (δύναμη, αντοχή), "αυτός που έχει ακλόνητη αντοχή") ήταν ο αρχηγός των Αθηναίων στον Τρωικό Πόλεμο.

Ο Μενεσθέας ήταν γιος του Πετεού, καταγόταν από το βασιλικό γένος των Ερεχθειδών και υπήρξε ένας από τους πολλούς μνηστήρες της Ωραίας Ελένης. Την εποχή που ο Θησέας και ο φίλος του Πειρίθους είχαν κατέλθει στον Άδη για να αρπάξουν την Περσεφόνη, την οποία είχε ερωτευθεί ο Πειρίθους, ο Μενεσθέας σφετερίστηκε τη βασιλεία των Αθηνών από τον Θησέα με τη βοήθεια των Διοσκούρων. Μετά από χρόνια, ο Θησέας επέστρεψε από την αιχμαλωσία του στον Άδη και, επειδή βρήκε τους Αθηναίους εναντίον του, τους καταράστηκε, έφυγε από την Αθήνα και πήγε στη νήσο Σκύρο, όπου και δολοφονήθηκε. Ο Μενεσθεύς παρέμεινε λοιπόν στον θρόνο των Αθηνών μέχρι την εκστρατεία στην Τροία, όπου και ηγήθηκε των 50 πλοίων του αθηναϊκού εκστρατευτικού σώματος.

Στον Τρωικό Πόλεμο περιγράφεται ως ο «τακτικότατος των βασιλέων», «κοσμητής μάχης», εξαίρετος αρματηλάτης και «ταξίλοχος λαών» (στην "Ιλιάδα", όπου αναφέρεται σε 4 διαφορετικές ραψωδίες: Β 552, Μ 331, Ν 195 και Ο 331). Στο τέλος της πολιορκίας, υπήρξε ένας από τους άνδρες που κρύφτηκαν μέσα στον Δούρειο Ίππο. Σύμφωνα ωστόσο με τη μία βασική εκδοχή, ο Μενεσθέας σκοτώθηκε στην Τροία, οπότε ο θρόνος των Αθηνών πέρασε στους νόμιμους κληρονόμους του, τους γιους του Θησέα Δημοφώντα και Ακάμαντα. Σύμφωνα με την άλλη βασική παράδοση, που είναι μεταγενέστερη, ο Μενεσθέας επέστρεψε στην Αθήνα και βασίλευσε και πάλι, καθώς υπεστήριξε τον Ορέστη ενώπιον του Αρείου Πάγου. Κατά την επιστροφή του στην Αθήνα εξάλλου, ίδρυσε την πόλη Ελαία στη Μικρά Ασία και σώζονται νομίσματα της πόλεως αυτής με την κεφαλή του και την επιγραφή «ΜΕΝΕΣΘΕΥΣ ΚΤΙΣΤΗΣ».

Αναφέρεται επίσης ότι ο Μενεσθέας βασίλευσε και στη Μήλο, μετά τον θάνατο του βασιλιά Πολυάνακτος. Ο Στράβων προσθέτει ότι ίδρυσε στη Σικελία το Σκυλλήτιο ή Σκυλάκιο. Ακόμα και στην Ισπανία αναφέρεται λιμένας και μαντείο «του Μενεσθέως». Στο όνομά του, τέλος, θυσίαζαν οι κάτοικοι των Γαδείρων.
Σύμφωνο της Βαρσοβίας

Το Σύμφωνο της Βαρσοβίας (επίσημα Συνθήκη της Φιλίας, Συνεργασίας και Αμοιβαίας Βοήθειας) ήταν μια στρατιωτική συμμαχία αμυντικού χαρακτήρα των κομμουνιστικών κρατών της Κεντρικής και Ανατολικής Ευρώπης. Ιδρύθηκε στις 14 Μαΐου του 1955 και ένα μήνα μετά, στις 14 Ιουνίου, υπογράφηκε στη Βαρσοβία της Πολωνίας. Κύρια αφορμή του συμφώνου αυτού, όπως υποστήριξε η Σοβιετική Ένωση, θεωρώντας πιθανή απειλή από τη συμμαχία του NATO, ήταν η προ πενθημέρου της ίδρυσης, ένταξη της «επαναστρατιωτικοποιημένης» Δυτικής Γερμανίας στο NATO στις 9 Μαΐου του ίδιου έτους (1955), δια της επικύρωσης των Συνθηκών Ειρήνης του Παρισιού.

Η οργάνωση κατηγορήθηκε από τους δυτικούς ότι χρησιμοποιήθηκε «ντε φάκτο» ως εργαλείο για τον έλεγχο των χωρών που απελευθερώθηκαν μετά το Β΄ Παγκόσμιο Πόλεμο από τους Σοβιετικούς και με τρόπο ώστε να επεμβαίνει στρατιωτικά ενάντια σε οποιεσδήποτε προσπάθειες έκαναν τα άλλα κράτη για να απεμπολήσουν την πολιτική ηγεμονία των Κομμουνιστικών Κομμάτων τους. Το σύμφωνο διήρκεσε για όλο τον Ψυχρό Πόλεμο έως ότου ορισμένα κράτη-μέλη άρχισαν να αποσύρονται το 1989, μετά από την κατάρρευση του υπαρκτού σοσιαλισμού και τις πολιτικές αλλαγές στην πρώην Σοβιετική Ένωση.
ΣΦ Αούστρια Σάλτσμπουργκ

:"Για την Αούστρια Σάλτσμπουργκ (1933-2005), δείτε: ΦΚ Ρεντ Μπουλ Σάλτσμπουργκ".

Η ΣΦ Αούστρια Σάλτσμπουργκ (γερμανικά: "SV Austria Salzburg", ) είναι ένα ποδοσφαιρικό σωματείο της Αυστρίας που εδρεύει στην πόλη Σάλτσμπουργκ, στην βόρεια πλευρά της χώρας, λίγα χιλιόμετρα από τα σύνορα με την Γερμανία. Ιδρύθηκε το 2005 και ως έδρα χρησιμοποιεί το «MyPhone Austria Stadion» χωρητικότητας 2.320 θεατών. Τα χρώματά της είναι το βιολετί και το λευκό.
Μεχμέτ Ουζούν

Ο Μεχμέτ Ουζούν ("Mehmed Uzun", Σιβερέκ, Ούρφα, Τουρκία 1953 – Ντιγιάρμπακιρ, Τουρκία 11 Οκτωβρίου 2007) ήταν σύγχρονος Κούρδος συγγραφέας και μυθιστοριογράφος. 

Παρά το γεγονός πως η Κουρδική γλώσσα είχε τεθεί εκτός νόμου στην Τουρκία από το 1920 μέχρι το 1990, ξεκίνησε να γράφει στη μητρική του γλώσσα. Ως συγγραφέας, ο Ουζούν έχει συμβάλει κατά πολύ στη διαμόρφωση μιας σύγχρονης Κουρδικής λογοτεχνικής γλώσσας και της αναβίωσης Κουρδικών παραδόσεων αφήγησης ιστοριών. Έζησε ως πολιτικός εξόριστος στη Σουηδία από το 1977 μέχρι το 2005. Κατά τη διαμονή του στη Σκανδιναβία επέδειξε πλούσιο συγγραφικό έργο, υπογράφοντας δώδεκα μυθιστορήματα και δοκίμια στην Κουρδική γλώσσα, που τον κατέστησαν ιδρυτικό μέλος της σύγχρονης Κουρδικής λογοτεχνίας στη διάλεκτο Κουμάντζι. Τον Ιούνιο του 2005 επέστρεψε στηνν Κωνσταντινούπολη. Είναι μέλος της παγκόσμιας ομοσπονδίας συγγραφέων "PEN" και της Σουηδικής ομοσπονδίας συγγραφέων. 

Στις 29 Μαΐου 2006, έγινε γνωστό πως ο Ουζούν είχε διαγνωστεί με καρκίνο. Μετά από υποβολή σε θεραπεία στο Πανεπιστημιακό Νοσοκομείο Καρολίνσκα στη Στοκχόλμη, επέστρεψε στην Τουρκία, όπου και πέθανε σε ηλικία 54 ετών.
Σίμων ο Κανανίτης

Ο Σίμων ο Κανανίτης ή Σίμων ο Ζηλωτής ήταν ένας από τους δώδεκα αποστόλους. Ονομάζεται Κανανίτης λόγω της καταγωγής του από την Κανά της Γαλιλαίας Τα προσωνύμια Κανανίτης και Ζηλωτής του αποδίδονται για να διακρίνεται από τον άλλο Σίμωνα που υπήρχε μεταξύ των αποστόλων, το Σίμωνα Πέτρο. Για τον απόστολο Σίμωνα δε διασώζονται πολλές πληροφορίες. Εικάζεται ότι ήταν ζηλωτής, εξ ου και το προσωνύμιο. Σύμφωνα με την παράδοση της εκκλησίας κήρυξε στην Περσία, στην Αίγυπτο και στη Μαυριτανία, ενώ μαρτύρησε με σταυρικό θάνατο στην Ιερουσαλήμ ή στη Βρετανία, σύμφωνα με άλλη πηγή. Η Ορθόδοξη Εκκλησία τιμά τη μνήμη του στις 10 Μαΐου.

thumb|90px|right|Ορθόδοξη εικόνα του Απόστολου Σίμωνα
Πίτερ Καρουάνα

Ο Πίτερ Καρουάνα ("Peter Richard Caruana", 1956-) είναι δικηγόρος και πολιτικός από το Γιβραλτάρ, που διετέλεσε επικεφαλής υπουργός από το 1996 ως τον Δεκέμβριο του 2011. Το κόμμα του επανεξελέγη στις εκλογές των ετών 2000, 2003 και 2007.
Χρήστος Μούλιας

Ο Χρήστος Μούλιας (1950) είναι Έλληνας δικηγόρος, ιστοριοδίφης-ερευνητής και συγγραφέας, με αντικείμενο την πατραϊκή ιστορία.
Surveyor 6

Ο Surveyor 6 (ελλ. "επιθεωρητής") ήταν το έκτο διαστημικό σκάφος στα πλαίσια του ομώνυμου προγράμματος για την εξερεύνηση της Σελήνης. Εκτοξεύτηκε στις 7 Νοεμβρίου 1967, και προσσεληνώθηκε στις 10 Νοεμβρίου 1967 στη θάλασσα Sinus Medii. Κατά την προσσελήνωση είχε βάρος 299,6 κιλά και διαβίβασε στη Γη σημαντικό φωτογραφικό υλικό, που έφτασε συνολικά τις 30.027 φωτογραφίες.
Σάνι Κίνγκσλεϊ

Ο Σάνι Κίνγκσλεϊ (9 Σεπτεμβρίου 1981) είναι Νιγηριανός πρώην μεσοεπιθετικός ποδοσφαιριστής με πορτογαλικό διαβατήριο.
Φρεντερίκ Μιστράλ

O Φρεντερίκ Μιστράλ (γαλλικά: "Frédéric Mistral", 8 Σεπτεμβρίου 1830 – 25 Μαρτίου 1914) ήταν Γάλλος ποιητής, συγγραφέας και λεξικογράφος, ο οποίος, τον 19ο αιώνα, ηγήθηκε της προσπάθειας αναβίωσης της οξιτανικής (προβηγκιανής) γλώσσας και λογοτεχνίας. Το 1854 μαζί με τον Ζοζέφ Ρουμανίγ, τον Τεοντόρ Ομπανέλ και άλλους δημιούργησαν το λογοτεχνικό κίνημα των φελιμπρίζ ("felibres") που σαν σκοπό είχε να της ξαναδώσει μια κανονική ορθογραφική και γραμματική διευθέτηση της γραπτής γλώσσας, να διεκδικήσει τη διδασκαλία της στα σχολεία της Προβηγκίας και να της δόσει την ικανότητα έκφρασης. Το 1899 πρωτοστάτησε στην ίδρυση του Μουσείου της Αρλ, όπου συγκεντρώθηκαν όλες οι μορφές της προβηγκιανής λαϊκής παράδοσης.

Το 1904 μοιράστηκε με τον Ισπανό Χοσέ Eτσεγκαράι υ Eϊζαγκίρε το Βραβείο Νόμπελ Λογοτεχνίας για τη συμβολή του στη λογοτεχνία και τη φιλολογία. Προς τιμήν του πήρε το ψευδώνυμο επίθετό της η Χιλιανή συγγραφέας και Νομπελίστρια Γκαμπριέλα Μιστράλ ("Lucila Godoy Alcayaga"). Προτομή του έχει στηθεί στην Καλλιθέα Αττικής, στην πλατεία Αγίας Ελεούσης.
Νήσος Εντέρμπουρυ

Η Νήσος Εντέρμπουρυ (Enderbury Island) είναι μια μικρή, ακατοίκητη ατόλλη 63 χιλ. Α - ΝΑ της Νήσου Καντών στον Ειρηνικό Ωκεανό. Έχει πλάτος περίπου 1,6 χμ και μήκος 4,8 χμ, με τον ύφαλο να εκτείνεται προς τα έξω για περίπου 60 - 200 μέτρα. Το νησί είναι επίπεδο και άγονο, με χαμηλούς θάμνους και λίγα σύδεντρα. Αντίθετα με άλλες ατόλλες, υπάρχει μόνο μια μικρή λιμνοθάλασσα, με το μεγαλύτερο μέρος της ατόλλης να είναι ξηρά.
ΜακΚήν Νήσος

Η ΜακΚήν Νήσος είναι ένα μικρό, ακατοίκητο νησί που βρίσκεται στα Νησιά Φοίνικα, και ανήκει στο Κιριμπάτι. Η έκταση του είναι 0,57 τ.χμ. εκ των οποίων τα 0,4 τ.χμ. είναι ξηρά και τα υπόλοιπα 0,17 τ.χμ. είναι η έκταση της εσωτερικής λιμνοθάλασσας.
Αριστοκράτης

Με το όνομα "'Αριστοκράτης" ήταν γνωστοί δύο μυθικοί βασιλιάδες της αρχαίας Αρκαδίας.

# Ο Αριστοκράτης ο Αίχμιδος ήταν ο 22ος βασιλιάς της Αρκαδίας και έζησε κατά τον 7ο π.Χ. αιώνα.

Ήταν γιος του Αίχμιδα και τον διαδέχτηκε στο θρόνο, βίασε μιά παρθένα ιέρεια από τον ναό της της Αρτέμιδος και εκτελέστηκε με λιθοβολισμό .

# ο Αριστοκράτης Β΄ ήταν ο 24ος και τελευταίος βασιλιάς της αρχαίας Αρκαδίας και εγγονός του προηγούμενου.

Διαδέχτηκε τον πατέρα του Ικέτα και έμεινε γνωστός στην ιστορία από την συμμετοχή του στον Β' Μεσσηνιακό Πόλεμο στο πλευρό των Μεσσήνιων, τους οποίους όμως πρόδωσε δύο φορές αφού χρηματίστηκε από τους Σπαρτιάτες. Οι Αρκάδες μόλις έμαθαν τα κατορθώματα του τον εκτέλεσαν με λιθοβολισμό όπως τον παππού του , επίσης Αριστοκράτη, και κατάργησαν την βασιλεία.
Νήσος Μπίρνι

Η Νήσος Μπίρνι είναι ένα μικρό κοραλλιογενές νησί, με έκταση 0,2 τ.χμ. (20 εκτάρια), τμήμα των Νήσων Φοίνικα, που ανήκουν στο κράτος του Κιριμπάτι. Βρίσκεται περίπου 100 χμ ΝΑ της Νήσου Καντών και 90 χμ Δ-ΝΔ της Νήσου Ραουάκι, παλαιότερα γνωστή ως Νήσος Φοίνικα. Η Νήσος Μπίρνι είναι ακατοίκητη, και έχει μήκος μόλις 1,2 χμ και πλάτος 0,5 χμ. Δεν υπάρχει αγκυροβόλιο, αλλά η προσεδάφιση μπορεί να επιτευχθεί στην απήνεμη παραλία.

Η Νήσος Μπίρνι είναι ένα ξηρό νησί, που καλύπτεται κυρίως με χαμηλούς θάμνους παρά με ψηλότερη βλάστηση, και η μικρή λιμνοθάλασσα είναι όλη αποξηραμένη. Λόγω της ανεπηρέαστης φύσης του νησιού, της βλάστησης, και των μεγάλων αποικιών με θαλασσοπούλια που φωλιάζουν εκεί, η Νήσος Μπίρνι ανακηρύχθηκε καταφύγιο άγριας ζωής το 1975.
Δήμος Ιτάμου

Ο Δήμος Ιτάμου λειτούργησε ως δήμος από το 1999 έως το 2010 σύμφωνα με το Σχέδιο Καποδίστριας με έδρα το χωριό Καλλίθηρο και βρισκόταν στα νότια του νομού Καρδίτσας.

Ήταν ορεινός δήμος, καθώς βρισκόταν στην νότια πλευρά της Πίνδου, και συνόρευε με το νομός Ευρυτανίας. Σύμφωνα με την απογραφή του 2001 ο δήμος έχει συνολικά 4.726 κατοίκους και έκταση 234.384 στρέμματα.

Με τη διοικητική διαίρεση του 2011 που προβλέπει το Σχέδιο Καλλικράτης, από 1 Ιανουαρίου 2011 εντάχθηκε στο νέο διευρυμένο Δήμο Καρδίτσας της Περιφέρειας Θεσσαλίας.

Ο δήμος περιελάμβανε 8 δημοτικά διαμερίσματα:

: Δ.δ. Καλλιθήρου -- το Καλλίθηρο
: Δ.δ. Αμαράντου 
::* ο Αμάραντος 
::* το Κούτσουρο
: Δ.δ. Αμπελικού -- το Αμπελικό
: Δ.δ. Καροπλεσίου 
::* το Καροπλέσι
::* η Αγία Αγάθη
::* το Ανθηρό
::* τα Γιαννουσαίικα
::* τα Κουκκαίικα
: Δ.δ. Καστανέας ("Καστανιάς") 
::* η Καστανιά ("τ. Καστανέα")
::* ο Κουτσοπάπουλος
::* η Μούχα
: Δ.δ. Καταφυγίου -- το Καταφύγιο
: Δ.δ. Νεράιδας 
::* η Νεράιδα
::* ο Μέγας Λάκκος
::* το Σαραντάπορο
: Δ.δ. Ραχούλας 
::* η Ραχούλα
::* το Ζωγρί
::* ο Ίταμος
::* το Παλαιοζογλόπι
Συλλογή φωτογραφιών του Windows Live

Η Συλλογή φωτογραφιών του Windows Live είναι εφαρμογή διαχείρισης και διαμοιρασμού φωτογραφιών που διατίθεται ως μέρος του Windows Live της Microsoft. Είναι μια αναβαθμισμένη έκδοση της Συλλογής φωτογραφιών των Windows, μέρους των Windows Vista. Η Συλλογή φωτογραφιών του Windows Live, όμως, λειτουργεί και στα Windows XP, αλλά η έκδοση 64-bit των Vista δεν υποστηρίζεται προσωρινά. Η Συλλογή φωτογραφιών του Windows Live υποστηρίζει την προβολή εικόνων HD Photo στα Windows XP.

Η Συλλογή φωτογραφιών του Windows Live προσφέρει τη δυνατότητα διαχείρισης, εισαγωγής ετικετών και αναζήτησης ψηφιακών φωτογραφιών. Επιπλέον, επιτρέπει το διαμοιρασμό φωτογραφιών με τη δημοσίευσή τους στα Windows Live Spaces. Σύμφωνα με τη Microsoft, ίσως να μπορέσει να δημοσιεύει φωτογραφίες και σε άλλες ιστοσελίδες διαμοιρασμού, όπως το Flickr, εάν μπορούν να χρησιμοποιούν κοινά πρωτόκολλα. Περιλαμβάνει όλα τα χαρακτηριστικά της Συλλογής φωτογραφιών των Windows Vista και επιπλέον προσθέτει νέα χαρακτηριστικά συμπερίληψης ιστογράμματος χρωμάτων μιας εικόνας, προσθήκης πανοραμικής πινέζας και αυτόματης εισαγωγής ετικετών κατά την εισαγωγή των φωτογραφιών.

Το πρόγραμμα διατίθεται για λήψη ως δοκιμαστική έκδοση από το Windows Live Installer ως μέρος της οικογένειας προγραμμάτων του Windows Live 2.0.
Νικόλαος Πλάτων

Ο Νικόλαος Πλάτων (Κεφαλονιά, 8 Ιανουαρίου 1909 - Αθήνα, 28 Μαρτίου 1992), ήταν Έλληνας αρχαιολόγος στον τομέα της προϊστορικής αρχαιολογίας. Διενήργησε ανασκαφές στην κάτω Ζάκρο της Κρήτης, όπου ανακάλυψε μινωικό ανάκτορο. Μεταξύ άλλων τιμήθηκε και με το παράσημο του Τάγματος του Φοίνικα.
Σεμέλη

H Σεμέλη ήταν μία από τις τέσσερις κόρες του Κάδμου, ιδρυτή και βασιλιά της Θήβας, και της Αρμονίας, κόρης της Αφροδίτης και του Άρη. Είναι γνωστή επίσης με το εναλλακτικό όνομα «Λυσιθέα».

Ήταν μητέρα του Διόνυσου, ο οποίος ήταν ο καρπός του κρυφού γάμου της με τον Δία.

Όταν η Ήρα έμαθε ότι ο Δίας ήταν κρυφά παντρεμένος με τη Σεμέλη, οργίστηκε και έβαλε σκοπό να τη σκοτώσει. Μία μέρα εμφανίστηκε σε αυτήν με τη μορφή της παραμάνας της και δολερά την παρότρυνε να ζητήσει από το Δία να εμφανιστεί μπροστά της με τη θεϊκή του μορφή, όπως εμφανίζεται στην Ήρα. Όταν η Σεμέλη του το ζήτησε, αυτός απερίσκεπτα θέλοντας να ικανοποιήσει την επιθυμία της, εμφανίστηκε ως θεός, προκαλώντας εκτυφλωτικό φως και κεραυνούς, οι οποίοι τη σκότωσαν.

Ο Δίας τότε, πικραμένος από τον άδικο χαμό της, πήρε τον αγέννητο ακόμα Διόνυσο από την κοιλιά της και τον έραψε στον μηρό του για να τρέφεται από το αίμα του, ώσπου να γεννηθεί.

Ο Διόνυσος, όταν πήρε τη θέση του ανάμεσα στους θεούς του Ολύμπου, έφερε τη μητέρα του από τον Άδη, η οποία μετά τη θεοποίησή της πήρε το όνομα Θυώνη.
ΦΚ Πόρτο

:"Το λήμμα αναφέρεται στην ποδοσφαιρική ομάδα. Για την πόλη, δείτε Πόρτο."

Η ΦΚ Πόρτο (πορτογαλικά: "FC Porto") είναι ένας από τους τρεις μεγαλύτερους αθλητικούς συλλόγους της Πορτογαλίας μαζί με την Μπενφίκα και τη Σπόρτινγκ. Έχει πετύχει τις περισσότερες ευρωπαϊκές διακρίσεις ανάμεσα στις πορτογαλικές ομάδες έχοντας κατακτήσει από δύο φορές το Κύπελλο Πρωταθλητριών και το Διηπειρωτικό Κύπελλο ,το Κύπελλο ΟΥΕΦΑ και μια το Σούπερ Κύπελλο Ευρώπης. Στο εσωτερικό της χώρας έχει κατακτήσει 29 πρωταθλήματα και 17 κύπελλα.

Η Πόρτο έχει 72 συμμετοχές στην μεγάλη κατηγορία της Πορτογαλίας και η χειρότερη θέση που έχει τερματίσει είναι 9η το 1969-70. Ο ποδοσφαιριστής με τις περισσότερες συμμετοχές στην ιστορία του σωματείου είναι ο João Pinto με 407 παιχνίδια, ο μάνατζερ με τα περισσότερα παιχνίδια ο Pedroto με 236 ματς και μεγαλύτερος σκόρερ ο Fernando Gomes με 288. Ως έδρα χρησιμοποιεί το Στάδιο Ντραγκάο (Estádio do Dragão) χωρητικότητας 52.000 θεατών, το οποίο κτίστηκε το 2003 στη θέση του παλιότερου Σταδίου Ντας Σάντας (Estádio das Antas).

Εκτός από το πασίγνωστο ποδοσφαιρικό τμήμα, ο σύλλογος έχει άλλα πέντε επιτυχημένα αθλητικά τμήματα: μπάσκετ, χάντμπολ, ρόλερ χόκεϊ, μπιλιάρδου και στίβου. Η ομάδα ρόλερ χόκεϊ είναι μεταξύ των καλύτερων παγκοσμίως. Ένα καινούργιο αθλητικό κέντρο, που θα στεγάσει όλα αυτά τα τμήματα, ετοιμάζεται κοντά στο ποδοσφαιρικό γήπεδο.

Χρώματα του συλλόγου είναι το μπλε και το λευκό και το ψευδώνυμο: "Δράκοι" (Dragões).
Ντενέμπ

Ο Ντενέμπ (Deneb) είναι ο φωτεινότερος αστέρας (δηλαδή με το μικρότερο φαινόμενο μέγεθος) στον αστερισμό Κύκνο, ο άλφα (α) Κύκνου, οποίος και σηματοδοτεί την ουρά του αστερισμού. Εύκολα ορατός τα καλοκαιρινά βράδια μέχρι και τον Νοέμβριο, περνά από το ζενίθ στη βόρεια Ελλάδα και αποτελεί τη βορειοανατολική κορυφή του λεγόμενου «Θερινού Τριγώνου». Είναι ο 19ος σε φωτεινότητα αστέρας ολόκληρου του νυκτερινού ουρανού.
Ύλλος

Ο Ύλλος (και σπανιότερα Ύλλας ή Ύλλης) ήταν γιος του Ηρακλή και της Δηιάνειρας, σύζυγος της Ιόλης. Τον θεωρούσαν επώνυμο της δωρικής φυλής των Υλλέων. Μετά τον θάνατο του πατέρα του είχε πιθανώς υιοθετηθεί από τον Αιγιμιό.
Surveyor 4

Ο Surveyor 4 (ελλ. "επιθεωρητής") ήταν το διαστημικό σκάφος της τέταρτης κατά σειρά αποστολής στα πλαίσια του ομώνυμου προγράμματος για την εξερεύνηση της Σελήνης. Εκτοξεύτηκε στις 14 Ιουλίου 1967, και έφτασε στην επιφάνεια της σελήνης στις 17 Ιουλίου 1967.
Λιλιάνα Μπάτλερ

Η Λιλιάνα Μπάτλερ ("Ljiljana Buttler") ή Λιλιάνα Πέτροβιτς ("Љиљана Петровић", 14 Δεκεμβρίου 1944 - 26 Απριλίου 2010) ήταν Γιουγκοσλάβα τραγουδίστρια.
Ιάσονας

Κατά την ελληνική μυθολογία, ο Ιάσονας (Ιάσων) ήταν ο ήρωας που ηγήθηκε της Αργοναυτικής Εκστρατείας. Ήταν υιός του Αίσονα και της Πολυμήδης, της θείας του Οδυσσέα. Πάντως, ως μητέρα του αναφέρεται και η Αλκιμήδη ή σύμφωνα με τους θεσσαλικούς μύθους, η Ροιώ. Ο Ιάσονας ήταν απόγονος του Αιόλου πού ήταν υιός του Έλληνα και εγγονός του Δευκαλίωνα.
Ίβυκος

Ο Ίβυκος (ή Ίβυκος ο Ρηγίνος) ήταν αρχαίος Έλληνας λυρικός ποιητής από το Ρήγιο της Μεγάλης Ελλάδας. Η ακμή του τοποθετείται στα μέσα του 6ου αιώνα π.Χ., στην εποχή του τυράννου της Σάμου Πολυκράτη, αφού στην αυλή του έζησε πολύ χρόνο. Ο Ίβυκος γεννήθηκε όταν ο Στησίχορος ήταν πια γέρος.

Ο πατέρας του Ιβύκου ονομαζόταν Φύτιος. Παρότι προερχόταν από αριστοκρατική γενιά, ο Ίβυκος προτίμησε να φύγει από την πατρίδα του και να επισκεφθεί διάφορες χώρες. Σε κάποιο από τα ταξίδια του, όπως αναφέρει ο επιγραμματοποιός Αντίπατρος ο Σιδώνιος, σκοτώθηκε από ληστές στην Κόρινθο. Επειδή κανένας μάρτυρας δεν υπήρχε εκεί για να καταγγείλει τον φόνο του, ο Ίβυκος επικαλέσθηκε τους γερανούς που εκείνη τη στιγμή πετούσαν από πάνω του, να τιμωρήσουν τους δολοφόνους του. Μετά από καιρό, ένας από τους ληστές εκείνους, όντας στην Κόρινθο, μόλις είδε γερανούς είπε στους άλλους: "«`Ιδε αι Ιβύκου έκδικοι.»" Κάποιος τον άκουσε και έτρεξε και τον κατάγγειλε. Οι δολοφόνοι πιάστηκαν και τιμωρήθηκαν. Η παράδοση αυτή αναπτύχθηκε σε παραλλαγές και από μεταγενέστερους συγγραφείς και η φράση «οι γερανοί του Ιβύκου» έμεινε παροιμιώδης στους αρχαίους Έλληνες για την ανακάλυψη εγκλημάτων μετά από θεία επέμβαση.
Δήμος Νεβρόπολης Αγράφων

Ο Δήμος Νεβρόπολης Αγράφων λειτούργησε ως δήμος από το 1999 έως το 2010 σύμφωνα με το Σχέδιο Καποδίστριας με έδρα το χωριό Πεζούλα και βρισκόταν στα δυτικά του νομού Καρδίτσας.

Επρόκειτο για ορεινό δήμο και συνόρευε με τον νομό Ευρυτανίας. Σύμφωνα με την απογραφή του 2001 ο δήμος είχε συνολικά 3.601 κατοίκους και έκταση 105.184 στρέμματα.

Με τη διοικητική διαίρεση του 2011 που προβλέπει το Σχέδιο Καλλικράτης, από 1 Ιανουαρίου 2011 εντάχθηκε στο νέο Δήμο Λίμνης Πλαστήρα της Περιφέρειας Θεσσαλίας.

Ο δήμος περιελάμβανε 7 δημοτικά διαμερίσματα:

: Δ.δ. Πεζούλας 
::* η Πεζούλα
::* τα Καλύβια 
::* η Νεράιδα
: Δ.δ. Καρβασαρά -- ο Καρβασαράς
: Δ.δ. Καρίτσης Δολόπων 
::* η Καρίτσα 
::* η Αγία Μαρίνα (τ. το Πλακωτό)
::* η Αγία Παρασκευή
::* η Λογγά
::* το Μέγα Ρεύμα
::* το Πετρωτό
::* η Ραφήνα
: Δ.δ. Κρυονερίου 
::* το Κρυονέρι
::* ο Κουτσοδήμος
: Δ.δ. Μπελοκομίτης 
::* η Μπελοκομίτη
::* ο Κέδρος
: Δ.δ. Νεοχωρίου -- το Νεοχώρι
: Δ.δ. Φυλακτής 
::* η Φυλακτή
::* τα Καλύβια Φυλακτής
Κραγαλέας

Στην ελληνική μυθολογία ο Κραγαλέας ή Κραγαλεύς ήταν γιος του Δρύοπα και κριτής στη διαμάχη που είχαν μεταξύ τους ο Απόλλων, η Άρτεμις και ο Ηρακλής για την Αμβρακία. Επειδή ο Κραγαλεύς έδωσε τη χώρα στον Ηρακλή, μεταμορφώθηκε σε πέτρα από τον Απόλλωνα. Οι κάτοικοι της Αμβρακίας προσέφεραν στον Κραγαλέα θυσία κάθε χρόνο κατά την εορτή του Ηρακλή.

Ο Κραγαλέας ήταν ο επώνυμος ήρωας του γένους των Κραγαλιδών, που κατοικούσαν στο νότιο τμήμα της Φωκίδας. Οι περίοικοι εκτιμούσαν πολύ τους Κραγαλίδες, τους οποίους αποκαλούσαν «Κρισαίων βασιλείς».
Μίμης Πλέσσας

Ο Μίμης Πλέσσας (Αθήνα, 12 Οκτωβρίου 1924) είναι Έλληνας συνθέτης, τραγουδοποιός, μαέστρος, πιανίστας και χημικός με διεθνείς διακρίσεις.
Mr. Bean

thumb|350px|right|Στιγμιότυπο από τη σειρά
Το Mr. Bean ήταν βρετανική κωμική τηλεοπτική σειρά 15 ημίωρων επεισοδίων, στην οποία πρωταγωνιστούσε ο Ρόουαν Άτκινσον. Το σενάριο ήταν των Ρόουαν Άτκινσον, Ρόμπιν Ντρίσκολ, Ρίτσαρντ Κέρτις και Μπεν Έλτον. Το πρώτο επεισόδιο μεταδόθηκε στις 1 Ιανουαρίου 1990 και το τελευταίο στις 31 Οκτωβρίου 1995.

Κατά τη διάρκεια της πενταετούς διάρκειάς της, η σειρά κέρδισε μεγάλο μέρος των Βρετανών και όχι μόνο τηλεθεατών, συμπεριλαμβανομένων 18,74 εκατομμυρίων για το επεισόδιο του 1992 "The Trouble With Mr Bean", και ήταν ο αποδέκτης διάφορων διεθνών διακρίσεων, συμπεριλαμβανομένου του "Rose d'Or". Η σειρά έχει μεταδοθεί σε πάρα πολλές χώρες, έχει εμπνεύσει δύο ταινίες και μια σειρά κινουμένων σχεδίων.

Ο Ρόουαν Άτκινσον είναι χαρακτηριστικός στη σειρά αυτή για την εκφραστικότητά του και τις ευφυείς επινοήσεις αστείων. Σε κάποια επεισόδια συμπρωταγωνιστεί ένα πάνινο αρκουδάκι, ο Teddy, το οποίο ο Bean νομίζει ότι είναι ζωντανό.
Δήμος Λεύκτρου

Ο Δήμος Λεύκτρου ήταν δήμος του νομού Μεσσηνίας που συστάθηκε με το πρόγραμμα «Ιωάννης Καποδίστριας». Είχε πληθυσμό 5.908 κατοίκους και ήταν ο δεύτερος μεγαλύτερος σε έκταση στο νομό Μεσσηνίας, στην Έξω Μάνη, τη λεγόμενη και Μεσσηνιακή. Αποτελούταν από 19 πρώην κοινότητες και 43 οικισμούς. Έδρα του Δήμου ήταν η Καρδαμύλη. Με την εφαρμογή του προγράμματος Καλλικράτης καταργήθηκε και εντάχθηκε στον νέο δήμο Δυτικής Μάνης.
Μηλέα Μεσσηνίας

Η Μηλέα Μεσσηνίας, γνωστή και ως Μηλιά, είναι χωριό της Μεσσηνιακής Μάνης (Έξω Μάνη) και υπάγεται στο Δήμο Δυτικής Μάνης με έδρα την Καρδαμύλη. Ο συνολικός πληθυσμός είναι 363 άτομα (απογραφή 2001). Βρίσκεται στη δυτική πλευρά της οροσειράς του Ταϋγέτου, σε υψόμετρο 550-600μ.

Αποτελείται από τους οικισμούς Φαγριάνικα, Ξανθιάνικα, Σεκουριάνικα, Κάτω Χώρα και Κυβέλεια (Γαρμπελιά).
Δημήτριος Χρηστόπουλος

Ο Δημήτριος Χρηστόπουλος (ή "Πάπιας") ήταν Έλληνας μαραθωνοδρόμος. Γεννήθηκε στην Πάτρα το 1878, ήταν αδελφός του Στέφανου Χρηστόπουλου και αθλητής της Γ.Ε. Πατρών. 

Συμμετείχε στο πρώτο πανελλήνιο πρωτάθλημα, το οποίο ήταν και προκριματικοί αγώνες για τους ολυμπιακούς της Αθήνας, στο αγώνισμα του μαραθώνιου μεταξύ 33 αθλητών και κατέλαβε την 4η θέση με χρόνο 3 ώρες 33, 50 παίρνοντας και την πρόκριση. Η Γ.Ε.Π. διοργάνωσε θερμή υποδοχή στο σιδηροδρομικό σταθμό της πόλης για τους προκριθέντες αθλητές της. Όταν αποβιβάστηκαν τους προσφώνησε ο "Δημήτριος Μαριώτης" και μετά με επικεφαλής τη μουσική της "Φιλαρμονικής Εταιρείας" και με συνοδεία μεγάλου πλήθος που τους συνόδευσε μέχρι το Γυμναστήριο του Συλλόγου, όπου εκφώνησε λόγο ο πρόεδρος Περικλής Γερούσης και η τελετή έληξε με τραγούδια από ανδρική χορωδία. 

Πήρε μέρος το 1896 στον Μαραθώνιο των πρώτων Ολυμπιακών αγώνων της Αθήνας μαζί με άλλους 17 αθλητές, αλλά εγκατέλειψε στην διάρκεια της διαδρομής.
Ούγος Ζ΄ του Λουζινιάν

Ο Ούγος Ζ΄ του Λουζινιάν ή Ούγος ο μελαχροινός ή Ούγος Β΄ του Λα Μαρς, (Γαλλική γλώσσα : "Hugues VII le brun", 1065 – 1151) από τον Οίκο των Λουζινιάν, ήταν κύριος του Λουζινιάν, του Σατώ - Λαρσέ και κόμης του Μαρς (1110 - 1151). Ήταν γιος και διάδοχος του Ούγου ΣΤ΄ κυρίου του Λουζινιάν γνωστού και ως Ούγου Α΄, κόμη του Λα Μαρς και της Ιλντεγκάρντε, κόρης του Αιμερύ Δ΄ του Τουάρ. Ο Ούγος Ζ΄ υπήρξε ένας από τους σημαντικότερους Σταυροφόρους, συμμετέχοντας στην Β΄ Σταυροφορία (1147) στο πλευρό του Λουδοβίκου Ζ΄ της Γαλλίας.
Κοιλάδα του Θανάτου

thumb|225px|Δορυφορική εικόνα της Κοιλάδας του Θανάτου
Η Κοιλάδα του Θανάτου (αγγλικά: "Death Valley") είναι κοιλάδα στις πολιτείες Καλιφόρνια και Νεβάδα των Ηνωμένων Πολιτειών της Αμερικής.
Αρχάγγελος Ραφαήλ

thumb|200px|O Αρχάγγελος Ραφαήλ
Ο Αρχάγγελος Ραφαήλ είναι ένας από τους αγγέλους, σύμφωνα με τη χριστιανική θρησκεία. Το όνομά του σημαίνει «"Ο Κύριος θεραπεύει"» και είναι ένας από τους λίγους αγγέλους που ονοματίζονται στην Αγία Γραφή.

Η παρουσία του Αγγέλου Ραφαήλ φαίνεται στο βιβλίο του Τωβίτ η Τωβίθ, όταν απεστάλη από τον Θεό να θεραπεύσει αυτόν από της ασθενείας του, λέγοντας στον γιο του Τωβία τι να κάνει. Επίσης, θεράπευσε τη Σάρρα, τη θυγατέρα του Ραγουήλ, από ένα δαιμόνιο ονόματι Ασμοδαίος. Όπως φαίνεται, ο Άγγελος Ραφαήλ είχε την αρμοδιότητα ή το χάρισμα από τον Θεό να θεραπεύει. Γι' αυτό και η ονομασία του είναι «Ο Κύριος θεραπεύει».
Ανατολική Ευρώπη

H Ανατολική Ευρώπη είναι το ανατολικό τμήμα της ευρωπαϊκής ηπείρου. Δεν υπάρχει συγκεκριμένος συμπεφωνημένος ορισμός για τα όρια της, εν μέρει διότι ο όρος χρησιμοποιείται εκτενώς σε διάφορα πεδία, πέραν της γεωγραφίας, όπως το γεωπολιτικό, το πολιτιστικό και το κοινωνικοοικονομικό. Υπάρχει πολύ μεγάλος αριθμός ορισμών. Ένας είναι πολιτιστικός: η Ανατολική Ευρώπη είναι η περιοχή της ηπείρου με επιρροές κυρίως από το Βυζάντιο και την Ανατολική Ορθόδοξη Εκκλησία και δευτερευόντως Τουρκικές-Ισλαμικές. Κατά την διάρκεια του Ψυχρού Πολέμου, ο ορισμός της ήταν γεωπολιτικός: ο όρος ταυτίζονταν επί της ουσίας με το Ανατολικό μπλοκ. Συνέχεια αυτής της συλλογιστικής είναι η θεώρηση των πρώην σοσιαλιστικών χωρών εκτός της πρώην Σοβιετικής Ένωσης ως ανατολική Ευρώπη. Παρόλο που τέτοιοι ορισμοί θεωρούνται από αρκετούς παρωχημένοι, παραμένουν μέχρι σήμερα σε ευρεία χρήση και αξιοποιούνται στις στατιστικές διάφορων υπερεθνικών οργανισμών.
Σημαία της Σερβίας

right|thumb|250px|Κρατική Σημαία της Σερβίας, Λόγος: 2:3
right|thumb|250px| Εθνική σημαία της Σερβίας
Η σημαία της Σερβίας είναι τρίχρωμη και έχει την καταγωγή της από την σημαία του Βασιλιά Στέφανου Βλάντισλαβ η οποία ήταν κόκκινη και μπλε και από την σημαία του Τσάρου Στέφανου Ντουσάν η οποία ήταν λευκή και στο κέντρο της έφερε τον αετό της Ζουπανικής Νεμανικής Δυναστείας σε χρώμα κόκκινο. Αποτελείται από τρεις ίσους οριζόντιους τομείς, κόκκινους στην κορυφή, μπλε στη μέση και λευκούς στο κατώτατο σημείο. Η σημαία έχει στο κέντρο της το μικρό Εθνόσημο της Σερβίαςκαι είναι ένα από τα Εθνικά σύμβολα της Σερβίας.

Μια παρόμοια σημαία χρησιμοποιήθηκε επίσης στα 1882, όταν πιστοποιήθηκε η Σερβία ως ένα βασίλειο, και εγκαταλείφθηκε το 1918, όταν ενώθηκαν τα βασίλεια Σέρβων, Κροατών και Σλοβένων. Το 1945, η Σερβία έγινε δημοκρατία στα πλαίσια της σοσιαλιστικής
ομοσπονδιακής Δημοκρατίας της Γιουγκοσλαβίας και ένα κομμουνιστικό αστέρι προστέθηκε στη μέση, που αφαιρέθηκε το 1991. Η τρέχουσα
μορφή της σημαίας καθιερώθηκε επίσημα στις 17 Αυγούστου 2004 με μορφή επίσημης διαταγής που εκδόθηκε από το Κοινοβούλιο
. Από την υιοθέτηση του νέου Συντάγματος της Σερβίας στις 8 Νοεμβρίου 2006, η χρήση της σημαίας έγινε σύμφωνα προς το Σύνταγμα και επίσημη (μαζί με το εθνόσημο και τον ύμνο), Τόσο η κρατική όσο και η εθνική (πολιτική) σημαία εξισώθηκαν 
(η έκδοση χωρίς το εθνόσημο χρησιμοποιήθηκε ως εθνική σημαία στο μεταξύ).

Η χώρα έχει σύνταγμα από τις 10 Νοεμβρίου 2006 . Η σημαία υψώθηκε για πρώτη φορά στο κτίριο του ΟΗΕ στη Νέα Υόρκη στις 5 Ιουνίου του 2006.
Υδραγωγείο

Το κεντρικό υδραγωγείο της Αριζόνα, το μεγαλύτερο και ακριβότερο σύστημα υδραγωγείου που έχει ποτέ κατασκευαστεί στις [[Ηνωμένες Πολιτείες της Αμερικής|ΗΠΑ]].
Υδραγωγείο ονομάζουμε το τεχνητό κανάλι που κατασκευάζεται για να μεταβιβάσει νερό (ύδωρ) από μια θέση σε μια άλλη. Ο όρος ετυμολογείται από τις λέξεις «ύδωρ» και «άγω» (κατ' αντιστοιχία προς τον λατινικό όρο «aquae ductus»).
Ραμπιντρανάθ Ταγκόρ

Ο Ραμπιντρανάθ Ταγκόρ ("Rabîndranâth Tagore", Μπενγκάλι γλώσσα:রবীন্দ্রনাথ ঠাকুর) (7 Μαΐου 1861 - 7 Αυγούστου 1941), ήταν Ινδός συνθέτης, ζωγράφος, συγγραφέας και φιλόσοφος, του οποίου το έργο είχε σημαντική επίδραση στη λογοτεχνία και τη μουσική της Βεγγάλης στα τέλη του 19ου και τις αρχές του 20ού αιώνα και στον οποίο απονεμήθηκε το Βραβείο Νόμπελ Λογοτεχνίας το 1913.
Aphrodite's Child

Οι Aphrodite's Child ("Παιδί της Αφροδίτης", συντομογραφία "AC") ήταν ελληνικό συγκρότημα προοδευτικής ροκ μουσικής που ιδρύθηκε το 1967 από τους Βαγγέλη Παπαθανασίου (πλήκτρα), Ντέμη Ρούσσο (μπάσο κιθάρα και φωνητικά), Λουκά Σιδερά (ντράμς και φωνητικά), και Αργύρη "Silver" Κουλούρη (κιθάρα). Ο Παπαθανασίου και ο Ρούσσος είχαν ήδη επιτυχία στην Ελλάδα παίζοντας παλιότερα στους Forminx και στους Idols αντίστοιχα. Η πρώτη τους κοινή ηχογράφηση ως AC ήταν στο άλμπουμ "In concert and in Studio" του Γιώργου Ρωμανού, όπου έπαιξαν τέσσερα κομμάτια και γίναν γνωστοί ως «Ο Βαγγέλης και το συγκρότημά του». Στο ίδιο έτος ηχογράφησαν δοκιμαστικά δύο κομμάτια και τα έστειλαν στην Philips Records.
Δυτική Ευρώπη

Βίντεο που λήφθηκε από το πλήρωμα Expedition 29 στο Διεθνή Διαστημικό Σταθμό σε ένα πέρασμα του πάνω από τη Δυτική Ευρώπη το [[2011]].
Η Δυτική Ευρώπη (γαλάζιο) σύμφωνα με [[ΟΗΕ]].
Η Δυτική Ευρώπη (γαλάζιο) σύμφωνα με το [[The World Factbook]] της [[CIA|Κεντρικής Υπηρεσίας Πληροφοριών]] (CIA) των [[Ηνωμένες Πολιτείες Αμερικής|ΗΠΑ]].

Η Δυτική Ευρώπη είναι γεωγραφικός όρος ο οποίος αναφέρεται σε τμήμα της ευρωπαϊκής ηπείρου, ενώ παράλληλα χρησιμοποιείται εκτενώς και για να περιγράψει μια ευρύτερη περιοχή σύμφωνα με γεωπολιτικά, πολιτιστικά και κοινωνικοοικονομικά κριτήρια, και για αυτόν τον λόγο δεν υπάρχει συγκεκριμένος συμπεφωνημένος ορισμός για τα όρια της λεγόμενης Δυτικής Ευρώπης.

Σύμφωνα με τον Οργανισμός Ηνωμένων Εθνών (ΟΗΕ) τα κράτη που συγκαταλέγονται στην δυτική Ευρώπη είναι: η Αυστρία, το Βέλγιο, η Γαλλία, η Γερμανία, η Ελβετία, το Λίχτενσταϊν, το Λουξεμβούργο και η Ολλανδία. Σύμφωνα με το The World Factbook στην δυτική Ευρώπη βρίσκονται: το Βέλγιο, η Γαλλία, το Ηνωμένο Βασίλειο (Αγγλία, Βόρεια Ιρλανδία, Ουαλία, Σκωτία), η Ιρλανδία, η Ολλανδία. 

Κατά την περίοδο του Ψυχρού Πολέμου, χώρες της Δυτικής Ευρώπης θεωρούνταν από πολλούς αυτές που ήταν μέλη του ΝΑΤΟ, αψηφώντας σε αυτήν την περίπτωση την στενή γεωγραφική έννοια του όρου και εστιάζοντας σε γεωπολιτικά, στρατιωτικά και κοινωνικοοικονομικά κριτήρια με βάση την διάκριση με την αντίπερα μεριά την Ανατολική Ευρώπη. Βέβαια, πιο συγκεκριμένα και με πάγιο τρόπο οι δύο αυτές «πλευρές» ιστορικά ονομάζονται Δυτικό και Ανατολικό Μπλοκ αντίστοιχα.
Αράκυνθος

Ο Αράκυνθος ή Ζυγός είναι βουνό του νομού Αιτωλοακαρνανίας, νότια της λίμνης Τριχωνίδας. Έχει υψόμετρο 984 μέτρων. Στον Αράκυνθο βρίσκεται το στενό φαράγγι της Κλεισούρας μέσω του οποίου συνδέονται η περιοχή του Μεσολογγίου με την περιοχή του Αγρινίου. 

Οικισμοί στις πλαγιές του Αράκυνθου είναι τα Ελληνικά, Άνω Κεράσοβο, Κάτω Κεράσοβο, τα Άνω Μούσουρα, τα Κάτω Ρέτσινα, το Άνω Κουδούνι η Χούνιστα κ.α. Το βουνό καλύπτει μεγάλο τμήμα των πρώην δήμων Αρακύνθου, Μακρυνείας και Μεσολογγίου. 

Ο Αράκυνθος είναι κατάφυτος από κέδρα και πουρνάρια. Ανάμεσα τους ζουν αγριογούρουνα, ελάφια, σκίουροι, χελώνες και άλλα άγρια ζώα. Επίσης αρκετά είδη ερπετών και πτηνών όπως ο αετός. Για την μεγάλη του οικολογική σημασία, ο Αράκυνθος μαζί με το φαράγγι της Κλεισούρας είναι ενταγμένος στο δίκτυο Natura (Φύση) 2000.
Βραβείο Νόμπελ Οικονομικών Επιστημών

thumb|200px|Η ανακοίνωση της απονομής Νόμπελ Οικονομικών Επιστημών το 2008
Το Βραβείο Νόμπελ Οικονομικών Επιστημών είναι ένα από τα Βραβεία Νόμπελ. Απονέμεται σε ετήσια βάση από την Τράπεζα της Σουηδίας σε οικονομολόγους για την εξαιρετική συνεισφορά τους στα οικονομικά. Το βραβείο θεωρείται μία από τις μεγαλύτερες διακρίσεις στον χώρο των οικονομικών.